CELEX: 22019D1042
Language: hu
Date: 2017-09-22 00:00:00
Title: Az EGT Vegyes Bizottság 154/2017 határozata (2017. szeptember 22.) az Európai Gazdasági Térségről szóló megállapodás I. mellékletének (Állat- és növényegészségügyi kérdések) módosításáról (2019/1042)

27.6.2019   
               
               
                  HU
               
               
                  Az Európai Unió Hivatalos Lapja
               
               
                  L 174/7
               
            
         AZ EGT VEGYES BIZOTTSÁG 154/2017 HATÁROZATA
         (2017. szeptember 22.)
         az Európai Gazdasági Térségről szóló megállapodás I. mellékletének (Állat- és növényegészségügyi kérdések) módosításáról (2019/1042)
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A 180/2008/EK rendeletnek a lófélék afrikai lópestisen kívüli betegségeit vizsgáló uniós referencialaboratóriumnak kijelölt laboratórium működési időszakának meghosszabbítása tekintetében való módosításáról szóló, 2017. május 10-i (EU) 2017/793 bizottsági végrehajtási rendeletet (1) bele kell foglalni az EGT-megállapodásba.
                  
               
                     (2)
                  
                  
                     A 2003/467/EK határozatnak Umbria régió (Olaszország) hivatalosan tuberkulózismentes, valamint Lengyelország szarvasmarhák enzootikus leukózisától mentes státusza, a 2004/558/EK határozatnak Németország szarvasmarhák fertőző rhinotracheitisétől mentes státusza, valamint a 2008/185/EK határozatnak Lengyelország bizonyos régiói Aujeszky-féle betegségtől mentes státusza és Veneto tartomány (Olaszország) Aujeszky-féle betegséggel kapcsolatos mentesítési programjának elfogadása tekintetében történő módosításáról szóló, 2017. május 22-i (EU) 2017/888 bizottsági végrehajtási határozatot (2) bele kell foglalni az EGT-megállapodásba.
                  
               
                     (3)
                  
                  
                     Ez a határozat a halaktól és a tenyésztett víziállatoktól eltérő élő állatokat érintő jogszabályokra vonatkozik. Az EGT-megállapodás I. melléklete I. fejezete bevezető részének (2) bekezdésében meghatározottak szerint az e tárgykörökre vonatkozó jogszabályok nem alkalmazandók Izlandra. Ez a határozat ezért nem alkalmazandó Izlandra.
                  
               
                     (4)
                  
                  
                     Ez a határozat állategészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazítások részében meghatározottak szerint az állategészségügyi kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (5)
                  
                  
                     Az EGT-megállapodás I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. melléklete I. fejezetének 4.2. része a következőképpen módosul:
            
                        1.
                     
                     
                        A 90. pont (180/2008/EK bizottsági rendelet) a következő franciabekezdéssel egészül ki:
                        
                                    „—
                                 
                                 
                                    
                                       32017 R 0793: a Bizottság (EU) 2017/793 végrehajtási rendelete (2017. május 10.) (HL L 120., 2017.5.11., 5. o.).”.
                                 
                              
                  
                        2.
                     
                     
                        A 70. pont (2003/467/EK bizottsági határozat), a 80. pont (2004/558/EK bizottsági határozat) és a 84. pont (2008/185/EK bizottsági határozat) a következő franciabekezdéssel egészül ki:
                        
                                    „—
                                 
                                 
                                    
                                       32017 D 0888: a Bizottság (EU) 2017/888 végrehajtási határozata (2017. május 22.) (HL L 135., 2017.5.24., 27. o.).”.
                                 
                              
                  
         
            2. cikk
            Az (EU) 2017/793 végrehajtási rendeletnek és az (EU) 2017/888 végrehajtási határozatnak az Európai Unió Hivatalos Lapja EGT-kiegészítésében közzéteendő norvég nyelvű szövege hiteles.
         
         
            3. cikk
            Ez a határozat 2017. szeptember 23-án lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. szeptember 22-én.
            
               
                  az EGT Vegyes Bizottság részéről
               
               
                  az elnök
               
               Sabine MONAUNI
            
         
         
            (1)  HL L 120., 2017.5.11., 5. o.
         
         
            (2)  HL L 135., 2017.5.24., 27. o.
         
         
            (*1)  Alkotmányos követelmények fennállását nem jelezték.